
ЮГОИЗТОЧНО ДЪРЖАВНО ПРЕДПРИЯТИЕ
ДЪРЖАВНО ГОРСКО СТОПАНСТВО ТВЪРДИЦА
________________________________________________________________
Адрес: гр.Твърдица, ПК 8890, ул. „Балкан” № 29, тел. 045442534, e-mail:dgstvurditsa@uidp-sliven.com


СИСТЕМА ЗА УПРАВЛЕНИЕ НА ОТПАДЪЦИТЕ
НА ТЕРИТОРИЯТА НА ТП „ДГС ТВЪРДИЦА“

На територията на ТП „ДГС Твърдица“ да се прилага система за управление на отпадъците при спазване на следните изисквания: 
1. Битовите отпадъци, генерирани при горскостопанските дейности, да се събират от горските работници в найлонови или книжни чували в определените места за отпадъци и след края на работния ден да се транспортират и депонират в обществените места за събиране/депониране на отпадъци. За населените места, в които е осигурено разделно събиране на отпадъците, работниците да се информират и стимулират да събират и депонират отпадъците разделно. Теренният персонал да следи за спазването на изискванията от работниците изпълняващи горскостопанските дейности;
2. Отпадъци, класифицирани като опасни съгласно Наредба № 2/23.07.2014 г. за класификация на отпадъците, да се събират, съхраняват на обезопасени места и предават на фирма, която е лицензирана за събиране, транспорт и депониране на опасни отпадъци. Предаването на опасни отпадъци (вкл. пестициди) да се документира, чрез приемо-предавателен протокол, в който се описват вида и количеството на предадените отпадъци;
3. Отпадъци като гуми, акумулатори, масла и др. да се оставят във автосервизите, в които се извършва смяна на съответните консумативи или да се предават на съответните лицензирани фирми за рециклиране;
4. Бракувани машини и съоръжения да се предават на съответните лицензирани фирми за рециклиране. В случай, че използваните машини и съоръжения съдържат опасни отпадъци да се прилага процедурата по т. 2;
5. Теренният персонал да следи за незаконно депониране на отпадъци на територията на стопанството и да предприема действия по идентифициране на причинителите. Когато не могат да се открият лицата, депонирали отпадъци в незаконни сметища, да се предприемат действия по елиминиране на незаконните сметища. Ако причинителят не бъде установен в срок от 30 дни, ТП „ДГС Твърдица“ може да поиска помощ от общината за отстраняване на отпадъците по ред, определен в наредбата по чл. 19 от Закона за управление на отпадъците, а при замърсяване с опасни отпадъци – поред, определен в Правилника за устройството и дейността на Предприятието за управление на дейностите по опазване на околната среда; 
6. Не се разрешава изхвърляне, изгаряне, заравяне или друга форма на нерегламентирано третиране на отпадъците. (Индикатор 10.12.1)


Изготвил:……..../п*/…………                                          Директор: ........../п*/………….. 
/ инж. Любен Сестримски – зам. директор /                              / инж. Коста Ашламов /

